CELEX: C2005/205/49
Language: fi
Date: 2005-08-20 00:00:00
Title: Asia T-224/05: Olivier Chassagnen 10.6.2005 Euroopan yhteisöjen komissiota vastaan nostama kanne

20.8.2005   
            
            
               FI
            
            
               Euroopan unionin virallinen lehti
            
            
               C 205/27
            
         Olivier Chassagnen 10.6.2005 Euroopan yhteisöjen komissiota vastaan nostama kanne
   (Asia T-224/05)
   (2005/C 205/49)
   Oikeudenkäyntikieli: ranska
   Olivier Chassagne, kotipaikka Bryssel, on nostanut 10.6.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajina ovat asianajajat Stéphane Rodrigues ja Yola Minatchy.
   Kantaja vaatii, että ensimmäisen oikeusasteen tuomioistuin
   
               —
            
            
               julistaa Euroopan yhteisöjen virkamiehiin sovellettavien uusien henkilöstösääntöjen liitteen VII 8 artiklan lainvastaiseksi ja näin ollen kantajaan soveltumattomaksi
            
         
               —
            
            
               myöntää kantajalle yhden euron suuruisen symbolisen korvauksen hänelle aiheutuneesta henkisestä kärsimyksestä ja 7.372 euron suuruisen korvauksen hänelle aiheutuneesta taloudellisesta vahingosta
            
         
               —
            
            
               velvoittaa vastaajan korvaamaan kaikki oikeudenkäyntikulut.
            
         Oikeudelliset perusteet ja pääasialliset perustelut
   Komission virkamiehenä työskentelevä kantaja on lähtöisin Réunionin saarelta, joka on Ranskan merentakainen departementti. Hän nosti nyt käsiteltävänä olevan kanteen sen valituksen johdosta, jonka hän oli tehnyt elokuun 2004 palkkalaskelmasta, johon sisältyivät hänen vuosittaiset matkakulunsa.
   Kanteensa tueksi kantaja väittää, että henkilöstösääntöjen VII liitteen 8 artikla, joka koskee virkamiesten vuosittaisten matkakulujen korvaamista lähtöpaikkakunnalle, on lainvastainen. Hän väittää, että kyseinen määräys on yhteisön oikeuden vastainen sikäli kuin se johtaa eriarvoiseen kohteluun, joka on sidoksissa virkamiesten lähtöpaikkaan, sekä EY 12 ja 299 artiklan vastaiseen, sellaisten virkamiesten syrjintään, jotka ovat lähtöisin Ranskan merentakaisista departementeista, mutta myös syrjintään heidän kansallisuutensa, kielelliseen vähemmistöön kuulumisensa, etnisen alkuperän tai rodun vuoksi.
   Kantaja väittää myös, että kyseinen määräys loukkaa muita yhteisön oikeuden yleisiä periaatteita, kuten perusteluvelvollisuuden periaatetta, suhteellisuusperiaatetta, avoimuuden periaatetta, hyvän hallinnon periaatetta sekä luottamuksensuojan ja oikeusvarmuuden periaatetta.